**תקנון ליגות קבוצתיות**

# מבוא

תחרות קבוצתית מתקיימת במערך של 3 ליגות: לאומית, ארצית ומחוזית.

ליגה לאומית הינה ליגה הבכירה. בליגה משחקות 6 קבוצות. ליגה מתקיימת בשיטת המפגשים המרוכזים. הקבוצות ישחקו כולם נגד כולם בבית אחד בשיטת Round Robin. התמודדות בין שתי הקבוצות תכלול 5 משחקים: יחידים 1, יחידים 2, יחידות, זוגות גברים וזוגות מעורבים. השאיפה - לעבור לפורמט האירופאי, שבו משחק יחידים 2 לא קיים, ובמקומו מתקיים משחק זוגות נשים.

ליגה ארצית מורכבת מי 8 קבוצות, מחולקות לשתי בתים (4 קבוצות בכל בית).

שאר הקבוצות משחקות בליגה מחוזית מחולקת 4 בתים לפי איזורים הגאוגרפיים (4-5 קבוצות בכל איזור).

בליגות ארצית ומחוזית הקבוצות משחקות בשיטת בית וחוץ בבתים בשלב המוקדמות, כאשר המנצחות בבתים עולות לפלאי-עוף עליון, והמנצחת בו עולה לליגה הבכירה יותר, והמפסידות בבתים משחקות בפלאי-עוף תחתון, כאשר המפסידה יורדת לליגה נמוכה יותר (בליגה מחוזית אין פלאי-עוף תחתון).

שיטת המשחקים במפגש בין שתי הקבוצות בליגות ארצית ומחוזית: 6 משחקים המורכבים מי 3 משחקי יחידים, משחק יחידות, משחק זוגות גברים ומשחק זוגות מעורבים.

**תוכן עיניינים**

[מבוא 2](#_Toc522714288)

[1. הגדרות 4](#_Toc522714289)

[2. כללי ................... 4](#_Toc522714290)

[3. זכות השתתפות 5](#_Toc522714291)

[4. ניהול משחקי הליגה 5](#_Toc522714292)

[5. מערך הליגה – ליגה לאומית 6](#_Toc522714293)

[6. מערך הליגה – ליגה ארצית 7](#_Toc522714294)

[7. מערך הליגה – ליגה מחוזית 9](#_Toc522714295)

[8. ניקוד לוח משחקים וסדרם 9](#_Toc522714296)

[9. שיבוץ שחקנים 10](#_Toc522714297)

[10. רישום קבוצה, חידוש כרטיס שחקן 11](#_Toc522714298)

[11. החובות של הקבוצה המארחת בליגות ארצית ומחוזית 12](#_Toc522714299)

[12. אי התייצבות, פירוק קבוצה 13](#_Toc522714300)

[13. העברת שחקנים 13](#_Toc522714301)

[14. הסגרים 14](#_Toc522714302)

[15. שופטים 14](#_Toc522714303)

[16. ערעורים 15](#_Toc522714304)

[17. פרסים ..........................................................................................16](#_Toc522714305)

[נספחים 17](#_Toc522714306)

[נספח א' – כנסות 17](#_Toc522714307)

# הגדרות

* 1. איגוד – איגוד הבדמינטון בישראל.
  2. הנהלה – הנהלת איגוד הבדמינטון בישראל.
  3. ועדה – ועדת הליגה והגביע של איגוד הבדמינטון בישראל.
  4. בית הדין העליון של איגוד הבדמינטון- מורכב מ~3 אנשים אשר בראשם יושב ראש האיגוד. 2 חברי בית הדין הנוספים יבחרו על-ידי הנהלת האיגוד לתקופה של עונה אחת.
  5. אגודה /מועדון/עמותה– על פי המוגדר בתקנון איגוד הבדמינטון ובלבד שנרשמה כחוק.
  6. קבוצה – שחקנים ושחקניות הרשומים בקבוצה. ההרכב המינימלי להרשמה לליגה 3 שחקנים ושחקנית אחת.
  7. משחקי ליגה לאומית – כלל ההתמודדויות בין הקבוצות במסגרת הליגה על פי תקנון זה בעונת המשחקים הנ"ל.
  8. עונת משחקים – תקופה שנקבעה על ידי הנהלת האיגוד.
  9. פגרה – התקופה שמתום המשחק האחרון ע"פ תוכנית המשחקים של עונה ועד תום התקופה לרישום שחקנים וקבוצות בעונה שלאחר מכן.

# כללי

* 1. תקנון זה מחייב את כל המועדונים, השחקנים וממלאי התפקידים הרשומים באיגוד.
  2. שינויים או תוספות יוכנסו לתקנון זה על פי המלצת הוועדה שאושרו ע"י הנהלת איגוד הבדמינטון.
  3. כל מונח או הגדרה נכללים גם בתקנון האיגוד ופירושו לפי הגדרתם בתקנון האיגוד.
  4. תקנון זה הינו השלמה של תקנון תחרויות בנושאים יחודיים של ליגה קבוצתית. בנושאים הכללים והמשותפים לכל התחרויות כל ליגות קבוצתיות מחוייבת לתקנון תחרויות.
  5. נספחים לתקנון כגון: טבלת קנסות יעודכנו מדי עונה.

# זכות השתתפות

* 1. במשחקי הליגה יתחרו קבוצות המשתייכות למועדונים החברים או לעמותות החברות באיגוד הבדמינטון.
  2. זכות השתתפות במשחקי ליגה תהיה לקבוצות שתרשמנה לעונת המשחקים ועמדו בכל הדרישות להרשמה כמפורט בתקנון זה להלן.
  3. זכות השתתפות במשחקי ליגה לאזרח/י ישראל/י עבורו הוצע כרטיס שחקן שעמדו במגבלות הגיל כמפורט בתקנון זה.
  4. שחקן/ית בעל/ת נתינות זרה – כל קבוצה תהיה ראשית לשתף שחקן ושחקנית בעלי נתינות זרה ובלבד שנרשמו באיגוד הבדמינטון.
  5. למען הסר ספק מודגש כי מועדון ראשי לשתף שחקן/ית שאינו אזרח ישראלי בשלב ההצלבה/פלייאוף רק במידה ושיתף אותו ב-2 משחקי ליגה לפחות בעונה הסדירה של אותה עונת משחקים.
  6. הקבוצות זכאיות להשתתף בתחרות, יפורטו בקובץ זכאות השתתפות בתחרויות שנתי.

# ניהול משחקי הליגה

* 1. ניהול משחקי הליגה יהיו באחריות הועדה וינוהלו ע"י רכז/ת הליגות באיגוד הבדמינטון ע"פ הוראות והחלטות הועדה.
  2. הועדה תקבע את לוח המשחקים, מועדים של המשחקים בכפוף לתקנון זה.
  3. כל החלטה של רכז/ת הליגה בעניינים הנוגעים למשחקי הליגה תתקבל בכפיפות להוראות תקנון זה.
  4. ערעור של קבוצה ו/או מועדון על החלטת רכז/ת הליגות יובא לדיון בפני ועדת הליגה, ערעור על החלטות הועדה יוגשו לבית דין העליון של איגוד הבדמינטון.

# מערך הליגה – ליגה לאומית

* 1. הרכב ליגה – בליגה לאומית משחקות 6 קבוצות.
  2. התמודדות בין שתי הקבוצות תכלול 5 משחקים: יחידים 1, יחידים 2, יחידות, זוגות גברים וזוגות מעורבים. השאיפה - לעבור לפורמט האירופאי, שבו משחק יחידים 2 לא קיים, ובמקומו מתקיים משחק זוגות נשים.
  3. קבוצות משתתפות – זכות השתתפות בליגה לאומית שמורה לחמש קבוצות שהשתתפו בליגה הלאומית בעונה הקודמת ודורגו במקומות 1-5 בסיום העונה, ולקבוצה שדורגה במקום ראשון בעונה הקודמת בליגה ארצית. רשימת הרבוצות הזכאיות מפורתת בתקנון השותף.
  4. במידה ואחת הקבוצות המפורטות מעלה תוותר על זכותה לשחק בליגה לאומית, מקומה תתפוס הקבוצה שדורגה במקום השני בליגה ארצית בעונה שעברה.
  5. עולות,יורדות – הקבוצה שתסיים אחרונה בעונת המשחקים הנוכחית תרד לליגה ארצית, וקבוצה שתסיים ראשונה בליגה הארצית, תעלה לליגה לאומית בעונה הבאה.
  6. משחקי ליגה יתקיימו בשני שלבים:
     1. שלב ראשון - שלב ליגה סדירה יתקיים בשיטת RoundRobin כאשר כל קבוצה תשחק מול כל קבוצה בשני מפגשים מרוכזים במקום אחד. מפגש הראשון ימשך יום אחד, המפגש השני – יומיים.
     2. במהלך הליגה הסדירה הקבוצה המנצחת בהתמודדות בין שתי קבוצות תזוכה בשתי נקודות על ניצחונה. קבוצה המפסידה בהתמודדות לא תקבל ניקוד. בסיום המחזור ידורגו קבוצות בכל בית במקומות 1-6 על -פי התוצאות שהשיגו: קבוצה עם מספר הניקודות הגדול ביותר תדורג במקום ראשון וכך הלאה.
     3. שלב שני - שלב הפלאי-עוף שבו הקבוצה שזכתה בליגה סדירה במקום 1 תשחק בחצי גמר נגד הקבוצה שזכתה בליגה סדירה במקום 4. הקבוצה שזכתה בליגה סדירה במקום 2 תשחק בחצי גמר נגד הקבוצה שזכתה בליגה סדירה במקום 3. שתי המנצחות ישחקו בגמר, והמנצחת בגמר תוכרז כמנצחת בליגה.
     4. שלב הפלאי-עוף משחק נגד הירידה - הקבוצה שזכתה בליגה סדירה במקום 5 תשחק נגד הקבוצה שזכתה בליגה סדירה במקום 6 והמפסידה תרד לליגה ארצית.
     5. כל המשחקים של שלב הפלאי-עוף יתקיימו במפגש מרוכז במקום אחד ביום אחד.

# מערך הליגה – ליגה ארצית

* 1. הרכב ליגה – בליגה ארצית משחקות 8 קבוצות.
  2. קבוצות משתתפות בליגה – זכות השתתפות בליגה שמורה ל- 6 קבוצות שדורגו במקומות 2-8 בליגה ארצית בעונה הקודמת, לקבוצה שירדה מליגה לאומית ולקבוצה שעלתה מליגה מחוזית.
  3. עולות, יורדות –בסיום העונה קבוצה מהמקומות 8 תרד לליגה מחוזית, הקבוצה מהמקום הראשון תעלה לליגה לאומית.
  4. במידה ואחת הקבוצות בעלת זכות לשחק בליגה הארצית תוותר על זכותה לשחק בליגה, מקומה תתפוס הקבוצה שדורגה במקום השני בליגה מחוזית בעונה שעברה.
  5. משחקי ליגה הארצית יתקיימו בשני שלבים:
     1. 8 קבוצות יחולקו ל-2 בתים בעלי 4 קבוצות. בשתי המקרים החלוקה תתבצע לפי הגרלה (הקבוצות מאותו מעודון לא ישחקו באותו בית). כל הקבוצות ישחקו בשיטת בית וחוץ נגד שאר הקבוצות בבית (6 מחזורים).
     2. שלב הפלאי-עוף– שתי קבוצות מכל בית מהמקומות 1,2 ישחקו בחצי גמר. קבוצה מהמקום ה-1 תשחק נגד קבוצה מהמקום ה-2 והפוך. שתי המנצחות ישחקו בגמר והמנצחת בגמר תעלה לליגה לאומית. קבוצות מהמקום ה-4 מכל בית ישחקו אחת נגד השניה, והמפסידה תרד לליגה מחוזית.
     3. שלב הפלאי-עוף תתקיים במקום אחד בסוף שבוע אחד.

# מערך הליגה – ליגה מחוזית

* 1. ליגה מחוזית תתחלק ל-4 מחוזות גיאוגרפיים. ובכל מחוז יהיה בית שתכלול מספר קבוצות שלא יעלה על 5 ולא יפחת מ-3 קבוצות.
  2. קבוצות חדשות – קבוצה חדשה אשר תירשם לעונת המשחקים, תשובץ בליגה הנמוכה ביותר – ליגה מחוזית.
  3. משחקי ליגה מחוזית יתקיימו בשני שלבים:
     1. שלב הבתים – כל הקבוצות בכל בית ישחקו אחת נגד השניה בשיטת בית וחוץ. הקבוצה שתסיים ראשונה בבית תעלה לשלב השני.
     2. בשלב השני, שלב הפלאי-עוף, ישחקו 4 קבוצות בשיטת הנוק-אוט – משלב חצי גמר. הקבוצות ישובצו אחת נגד השניה לפי הגרלה. המנצחות בחצי גמר ישחקו בגמר והמנצחת תעלה לליגה ארצית.
     3. שלב הפלאי-עוף תתקיים במקום אחד בסוף שבוע אחד.

# ניקוד לוח משחקים וסדרם

* 1. משחקי הליגה והגביע יתקיימו מידי שנה ע"פ תוכנית שתקבע על ידי ועדת הליגה שתאושר על ידי הנהלת האיגוד. הועדה תקבע את המועדים ואת המיקום של כל שלבי הליגה ותביא לידיעת המועדונים לא יאוחר מ-10 ימים לפני המועד שנקבע לתחילת המשחקים.
  2. פרסום תכנית המשחקים תחשב לרשמית אם יפורסם גם באמצעות אתר האיגוד באינטרנט, ובלבד שנשלחה לכל הקבוצות הודאה על פרסום התוכנית באתר האיגוד באינטרנט.
  3. שינוי מועדי משחקים: ועדת ליגה וגביע יכולה לשנות את מועד ההתמודדות רק מסיבות בטחוניות או עקב אסונות טבע. אין סיבות אחרות לשינוי המועד.
  4. כל הקבוצות חייבות להופיע למפגשים בכל מחזור בהרכב מלא.
  5. באם לא יהיו נוכחים כל השחקנים של שתי הקבוצות בשעה שנקבעה לתחילת ההתמודדות, תדחה התחלת ההתמודדות ב-30 דקות (להלן:"תקופת המתנה"). הקבוצה המאחרת תיקנס בהתאם לנספח ב'.
  6. לא התמלאו התנאים לפי סעיף הקודם של אחת הקבוצות בתום תקופת ההמתנה, ייפסק לה הפסד טכני. הקבוצה שכל שחקניה הופיעו תוכרז כמנצחת והתוצאה תהא: 0:5 במשחקים, 0:10 במערכות ו-0:21 בנקודות.
  7. לקבוצה המנצחת יוענקו 2 נקודות ולשחקניה דירוג אישי על פי תקנון הדירוג.
  8. לקבוצה המפסידה לא ינתנו ניקודות, לשחקני המפסידה לא יינתנו נקודות דירוג אישיים.
  9. בכל התמודדות חייבים להתקיים התנאים הבאים:
     + שחקני כל הקבוצות במפגש יהיו בעלי כרטיס שחקן בתוקף, שחקן ללא כרטיס שחקן בתוקף ייפסל משחקו וקבוצתו תקבל הפסד טכני על ההתמודדות ותיקנס בהתאם לנספח ב'.
     + שחקני כל הקבוצות חייבים להתייצב במגרש בשעה שנקבעה כשעה לתחילת ההתמודדות.
     + במידה ולא התקיים אחד או יותר מהתנאים המנויים לעיל, חובה לציין הדבר על גבי טופס התוצאות, כולל חילוקי הדעות שהן.

# שיבוץ שחקנים

* 1. מחבט מספר 1 של הקבוצה חייב להיות מדורג גבוהה יותר בדירוג ממחבט מספר 2 של בקבוצה. הדירוג מחושב לפי תקנון לניהול תחרויות.
  2. שיחק שחקן בשיבוץ נמוך מדירוגו הקבוע בקבוצה כמפורט ברשימה, תיפסל התוצאות במשחקיו שהושגה בתחרות ובמקומה תיחשב תוצאת ההתמודדות כאילו הפסיד 21:0, 21:0 בכל משחקי גברים יחידים. בנוסף להפסד הקבוצה תיקנס בהתאם לנספח ב'.
  3. אם קבוצה מביאה שחקן זר, עליה לציין מה המיקום שלו ביחידים בקבוצה וזאת כמובן רק במקרה שדירוגו גבוה יותר מהדירוגים של שאר השחקנים בקבוצה לפי תקנון לניהול תחרויות.
  4. כל שחקן רשאי להשתתף ב-2 משחקים בלבד בכל מפגש (יחידים אחד וזוגות אחד או שני משחקי זוגות).
  5. כל שחקן רשאי לשחק רק בקבוצת בוגרים אחת.

# רישום קבוצה, חידוש כרטיס שחקן

* 1. מועדון הרוצה לרשום קבוצה או קבוצות למשחקי הליגה יגיש לאיגוד את רשימת הקבוצות על גבי טופס אלקטרוני כדוגמת הנספח לתקנון זה לא יאוחר מהמועד האחרון לרישום קבוצות כפי שייקבע מעת לעת על ידי ועדת ליגה (ראה נספח א'), יצרף המחאה בגובה דמי הרישום שנקבעו על ידי הנהלת האיגוד לגבי עלויות הרישום.
  2. מועדון הרוצה לרשום קבוצה או קבוצות שלו למשחקי הליגה,יגיש לועדה את רשימת השחקנים שלו מפוצלת לקבוצות על גבי טופס שיבוץ השחקנים כדוגמת נספח לתקנון זה,וזאת לא יאוחר מתום המועד לחידוש רישום שחקנים. (ראה נספח א') טופס רשום השחקנים יהיה חתום על ידי בא כח המועדון,בצירוף המחאה על סך השווה לכפולת מספר השחקנים המופיעים בכל קבוצה בסכום שנקבע על ידי הנהלת האיגוד לרישום שחקן.
  3. במקרה שלמועדון יש יותר מקבוצה אחת בליגה, יש להפריד בין הקבוצות ולהגיש את הרשימות בהתאם למספר הקבוצות.
  4. מועדונים ישבצו את שחקניהם בקבוצות לפי דירוג הלאומי בישראל המתאים לשנת הפעילות הרלוונטית של הליגה. במקרה של העברת שחקנים לשורות הקבוצה ו/או קליטת שחקנים החדשים לאחר אישור רשימת הדירוג,ישתנה סדר הדירוג בהתאמה,על פי דירוגו של השחקן המועבר.
  5. מיקומם של השחקנים שאינם בעלי דירוג יקבע ע"י המועדון עד לתחילת המשחקים. לאחר תחילת המשחקים ,שחקנים אשר לא מדורגים בדירוג הארצי יקבע מיקומם לפי דירוגם במשחק הראשון ששיחקו.
  6. שחקן/ית שלא נרשם עד תום מועד רשום שחקנים ובכלל זה שחקן בקבוצה שלא נרשמה במועד חידוש רישום הקבוצות,יהיה משוחרר ורשאי להירשם כשחקן חדש בכל קבוצה שיבחר וזה לא נחשב כהעברת שחקן.
  7. קבוצה אשר לא חידשה את רישומה עד למועד האחרון כאמור,יבוטל רישומה במסגרת האיגוד,וכל השחקנים שהיו רשומים בשורותיה ייחשבו חופשיים, ויוכלו להירשם כשחקנים חדשים ויוכלו להירשם בקבוצה אחרת של אותו מועדון כאמור בסעיף 7.7 לעיל. ביקשה הקבוצה לחדש את רישומה בעונה שלאחר מן-תוכל לחדש את פעילותה בליגה הנמוכה ביותר הקיימת.
  8. שחקן/ית השייכים לקבוצה שהתפרקה במהלך העונה ,יהיה משוחרר ורשאי להירשם עד למועד האחרון כשחקן חדש בכל קבוצה שיבחר וזה לא נחשב כהעברת שחקן.
  9. חידוש רישום והנפקת כרטיס שחקן,יעשו לאחר השלמת העברת כל נתוני השחקן כולל: בדיקה רפואית (מקורית או צילום) ותמונת פספורט (אפשר לשלוח במייל).

# החובות של הקבוצה המארחת בליגות ארצית ומחוזית

* 1. על הקבוצה הביתית חלה החובה לערוך את טופס המשחק ולשלוח בדואר אלקטרוני למשרדי האיגוד בערב יום המשחקים ולא יאוחר מ-72 שעות.טופס המשחק המקורי חתום ע"י שתי הקבוצות יישלח בפקסימיליה או בדוא"ל לכתובת: [Israel.badminton.association@gmail.com](mailto:Israel.badminton.association@gmail.com) לא יאוחר משבוע מגמר ההתמודדות, כאשר הוא חתום על ידי ראשי שתי הקבוצות. חובה ובאחריות הקבוצות המתמודדות לאמת הגעת הטופס למשרדי האיגוד תוך 24 שעות ממועד שליחת הטופס.
  2. אי משלוח טופס ההתמודדות מהווה עבירת משמעת על כל המשתמע בתקנון המשמעת של האיגוד ולכן ישולם קנס בהתאם לנספח כנסות.
  3. לא התקיימה התמודדות בשלמותה או בחלקה או הופסקה מחמת מזג אוויר או כוח עליון, תודענה על כך שתי הקבוצות לאיגוד לא יאוחר מ-24 שעות לאחר המועד שנקבע להתמודדות.
  4. התמודדויות אשר לא התקיימו בשלמותן או בחלקן או הופסקו מחמת מזג אוויר או כוח עליון, לרבות תחרויות שהופסקו במהלכן, יערכו בתאריך שייקבע ע"י ועדת ליגה וגביע של האיגוד.
  5. הקבוצה הביתית חייבת להעמיד לרשות ההתמודדות כמפורט להלן:
* כדורי נוצה באיכות סבירה.
* לא פחות משתי מגרשי בדמינטון שאושרו על ידי ועדת המתקנים ועליהם הודיעה הקבוצה במועד חידוש הרשמתה.
* מגרשים והעולם כולו כולל שירותים צריכים להיות נקיים
  1. קבוצה ביתית תהיה רשאית לארח התמודדות על מגרשים אחרים מאלה עליהם הודיעה לוועדה, ובלבד וניתן אישור לבקשה ע"י רכז/ת הליגות עד כ-7 ימים לפני יום ההתמודדות ותשלח בקשה בכתב והודאה לקבוצה האורחת.

# אי התייצבות, פירוק קבוצה

* 1. אי התייצבות של קבוצה תחשב הפסד טכני כאמור בסעיף 10.5
  2. קבוצה שלא התייצבה ל- 3 משחקים במהלך העונה,הקבוצה תפורק ושחקניה יהיו חופשיים לעבור לכל קבוצה ובלבד שעומדים באמור לגבי העברות ורישום שחקנים חדשים בסעיף 7.
  3. קבוצה שנרשמו לחובתה 3 הפסדים טכניים מכל סיבה שהיא במהלך עונת המשחקים,דינה יהיה כאמור בסעיף 12.2
  4. על קבוצה שהתפרקה בליגה הלאומית יחולו הכללים הבאים:
  5. הקבוצה תדורג במקום האחרון בליגה ותרד לליגה הנמוכה ביותר בסיום העונה.
  6. במידה ופורקה במהלך הסיבוב הראשון, יבוטלו כל תוצאותיה.במידה והקבוצה התפרקה במהלך הסיבוב השני, יחשבו רק תוצאותיה מהסיבוב הראשון של אותה עונת משחקים, ותוצאות הסיבוב השני יבוטלו.

# העברת שחקנים

* 2. העברת שחקן/ית אחד ממועדון אחד למועדון אחר תעשה על גבי טופס העברה/שחרור שדוגמתו מצורפת כנספח לתקנון זה ואשר יירכש במזכירות האיגוד. טופס העברה/שחרור יהיה חתום על ידי השחקן המועבר וכן על ידי נציגים מוסמכים של המועדון המעביר והמועדון הקולט.
  3. טופס העברה/שחרור יימסר בצירוף כרטיס השחקן/ית למזכירות האיגוד הבדמינטון, לא יאוחר מתום המועד האחרון לביצוע העברות כפי שיקבע בכל עונת משחקים.
  4. רק שחקן/ית שלא שיחק במחזור הראשון לפני מעבר ממועדון למועדון, יהיה רשאי להרשם להשתתף במשחקי מחזור הפלאי אוף עבור מועדונו החדש.
  5. לא ניתן להעביר שחקן מקבוצה לקבוצה של אותו המועדון במהלך העונה.
  6. שחקן/ית שעבר ממועדון למועדון או מקבוצה לקבוצה באותה עונת המשחקים, ידורג בקבוצתו החדשה על פי הדירוג הארצי לתחילת העונה.
  7. באופן כללי מעבר שחקנים ממועדון למועדון יבוצע אך ורק בהתאם לחוק הספורט בישראל. ערעור על מעבר שחקן יבוצע על ידי פניה לבית הדין של ההתאחדות לספורט.

# הסגרים

* 1. שחקן/ית שגילו מתחת לגיל 18, יוכל באין הסכמת המועדון להעברתו,לעבור לקבוצה אחרת על פי הוראות חוק הספורט. העברה לקבוצה אחרת תעשה בהתאמה עם סעיפים תחת פסוק 13.
  2. שחקן/ית שגילו מעל גיל 18 ומתחת לגיל 31, יוכל באין הסכמה העברתו, להגיש בתום עונת המשחקים טופס הסגר, ולעבור ממועדון אחד למועדון אחר לאחר שנכנס להסגר לתקופה של עונת משחקים אחת על פי תקנות חוק הספורט.
  3. שחקן/ית שגילו מעל גיל 31 שנה,יוכל לעבור ממועדון אחד למועדון אחר באין הסכמת המועדון לו הוא שייך.
  4. לעניין סעיף זה "הסגר" - איסור על השתתפות בתחרויות קבוצתיות כלשהן (לרבות משחקי ליגה וגביע, משחקי ידידות, תחרויות קבוצתיות ואישיות בינלאומיות) בארץ ומחוצה לה וזאת על פי חוק הספורט.
  5. הוראות כניסה ויציאה מהסגר:
     + השחקן/ית שלח לקבוצתו בדואר רשום, טופס הסגר אשר נרכש במזכירות האיגוד והמציא לאיגוד העתק טופס,בצירוף קבלת הדואר המעידה על משלוח מקור הטופס לקבוצה.
     + משלוח הודאה כאמור,יעשה אך ורק בפגרה הרשמית,כפי שתיקבע על ידי הנהלת האיגוד.
     + שחקן/ית לא יהיה ראשי להיכנס להסגר,בזמן ריצוי עונש הרחקה מפעילות ספורטיבית שנגזר עליו על ידי מוסד שיפוטי מוסמך של האיגוד.
     + ביטול ההסגר יעשה באופן אוטומטי ע"י האיגוד עם תום המועד שנקבע.
     + לעניין סעיף זה – ייחשב גילו של השחקן/ית לפי המועד בו נמסר הטופס למזכירות.
  6. הוראות מיוחדות לגבי הסגר שחקנים שגילם פחות מ-18 שנה – אין הסגר לשחקנים שגילם נמוך מ-18.

# שופטים

* 1. כל מחזור של ליגה לאומית כולל פלאי-אוף, ומשחקי פלאי-עוף של ליגות נמוחות יותר מחייבות השתתפות של לפחות 2 שופטים מטעם האיגוד.
  2. כל מועדון, שמשתתף במחזור ליגה לאומית, חייב לספק שופט אחד לצורך שיפוט משחקי המחזור. המועדון שלא יספק שופט, יכנס על פי נספח ב'.
  3. ועדת שופטים רשאית להסמיך כל אדם אשר ישמש כמשקיף מטעמה ואשר יעביר דוח על פי בקשתה. הוועדה תתייחס לדוח המשקיף ותסיק מסקנות על פיו.אין המשקיף רשאי לשנות החלטות שיפוט שנתקבלו במהלך ההתמודדות.

# ערעורים

* 1. מועדון אליו שייכת קבוצת ליגה רשאי להגיש ערעור על התמודדות או תחרות בהם נטל חלק,וכן לגבי התמודדות או תחרות באותה ליגה בה מתמודדת הקבוצה.
  2. הערעור יוגש במכתב לדוא"ל הרשמי של האיגוד או בפקס לוועדה לא יאוחר מ-7 ימים לאחר גמר ההתמודדות ו/או התחרות עליה הוא מבקש לערער.
  3. הוועדה תזמן את הצדדים המעורבים,תשמע את טענותיהם ותודיע על החלטותיה בכתב למועדונים המעורבים בערעור מיד לאחר קבלת החלטה.
  4. הוועדה חייבת לטפל בכל ערעור על תוצאות משחקי הליגה בתוך 14 יום מהגשת הערעור.
  5. מועדון רשאי לערער בפני בית הדין העליון של איגוד הבדמינטון על החלטת הוועדה.
  6. הערעור יישלח לבית הדין העליון דרך מזכירות האיגוד במכתב רשום בתוך 8 ימים מיום קבלת החלטת הוועדה.
  7. החלטת בית הדין העליון תהיה סופית ומחייבת,ותינתן לא יאוחר מ-30 יום מיום קבלת הערעור ממזכירות האיגוד.

# פרסים

* 1. קבוצה שזכתה במקום הראשון בליגה הלאומית, תוכרז כאלופת ישראל ותזכה במגן הוקרה מטעם האיגוד
  2. לאלופה תינתן הזכות להשתתף ביורוקאפ (אליפות אירופה למועדונים).
  3. שחקני הקבוצות, אשר יזכו במקומות הראשון, והשני יקבלו מדליות זהב, כסף.
  4. זכות למדליה יש לשחקן/ית אשר שיחק לפחות 2 משחקים בקבוצה העונה.

# נספחים

## נספח א' – כנסות

לקבוצות זכות ערעור במשרדי האיגוד עד 72 שעות לאחר הודאת דבר הקנס.

|  |  |
| --- | --- |
| אי הופעה של קבוצה ללא הודעה מוקדמת לפחות 24 שעות לפני מועד ההתמודדות | 500 ₪ |
| אי הופעה של קבוצה במשחקי פלייאוף | 500 ₪ |
| אי הבאת שופט למחזור משחקי ליגה | 300 ₪ |
| קבלת כרטיס צהוב או אדום – על פי תקנון לניהול תחרויות | 250/500 ₪ |
| שיתוף שחקנ/ית מתחת לגיל המינימום | 250 ₪ |
| שיתוף שחקן ללא בדיקה רפואית | 250 ₪ |
| איחור עד 30 דק' למפגש | 200 ₪ |
| כל שבוע איחור בשליחת טופס המשחק | 100 ₪ |
| ערעור לבית הדין העליון (אם ערעור יתקבל הכסף יוחזר) | 750 ₪ |